Linear B

Linear B ialah sistem tulisan purba, digunakan untuk menulis bahasa Yunani Mykenai, bentuk tertua bahasa Yunani Kuno yang diketahui. Ini telah dibuktikan oleh Michael Ventris pada awal 1950-an.Ventris, Michael & Chadwick, John 1973. Documents in Mycenaean Greek. 2nd ed, Cambridge: Cambridge University Press.  Linear B datang beberapa abad sebelum abjad Yunani.

Sistem tulisan ini berdasarkan Linear A, sistem tulisan yang kini tidak boleh dibaca. Teks-teks tertua yang ditulis dalam Linear B bertarikh kira-kira 1450 SM. Linear B kebanyakannya ditemui dalam arkib-arkib istana di Knossos, Cydonia, Pylos, Thebai dan Mycenae. Penulisan bahasa Linear B hilang dengan kejatuhan tamadun Mykenai.

Terdapat kira-kira 87 tanda dalam Linear B yang mewakili suku kata. Di samping itu, terdapat banyak tanda ideografik: Ini mewakili objek atau barang. Tanda-tanda begini tidak mewakili bunyi, dan tidak pernah digunakan sebagai tanda perkataan dalam menulis ayat.

Linear B nampaknya hanya digunakan untuk pentadbiran. Dalam beribu-ribu papan tanah liat, sebilangan kecil "tangan" (atau penulis) berbeza telah dikesan: 45 di Pylos (pantai barat Peloponnesos, di selatan Yunani) dan 66 di Knossos (Crete). Sistem tulisan ini mungkin hanya digunakan dalam perseikatan jurutulis profesional. Jurutulis ini bekerja di istana-istana yang berbeza: apabila istana musnah, sistem tulisan ini hilang.

 Rujukan 

Kategori:Yunani Purba
Kategori:Sistem tulisan